ฟ้ามิอาจกั้นรัก

***ฟ้ามิอาจกั้นรัก*** (;  *กะบี ขุชี กะบี กัม...*; ) มักจะย่อกันว่า ***K3G***, เป็นภาพยนตร์ดราม่าครอบครัวภาษาฮินดีของอินเดียปี 2001 เขียนบทและกำกับโดย กรัณ โชหัร และอำนวยการสร้างโดย ยัศ โชหัร ผู้เป็นบิดา นำแสดงโดย อมิตาภ บัจจัน, ชยา บัจจัน, ชาห์รุข ข่าน, กาโจล, ฤติก โรศัน และ กรีนา กปูร โดยมี รานี มุคาจี รับบทรับเชิญ ภาพยนตร์เรื่องนี้เล่าเรื่องราวของครอบครัวชาวอินเดียผู้ร่ำรวยที่แตกแยกเมื่อลูกชายบุญธรรมถูกพ่อตัดขาดความสัมพันธ์เพราะแต่งงานกับหญิงสาวที่มีฐานะต่ำกว่า นำไปสู่การแยกจากกันหลายปีและในที่สุดก็กลับมาคืนดีกัน

การพัฒนาภาพยนตร์เรื่องนี้เริ่มต้นขึ้นไม่นานหลังจากที่ภาพยนตร์เรื่อง *[[อัญชลี (ภาพยนตร์)|อัญชลี]]* (ค.ศ. 1998) ซึ่งเป็นผลงานกำกับเรื่องแรกของกรัณออกฉาย การถ่ายทำหลักเริ่มขึ้นในวันที่ 16 ตุลาคม ค.ศ. 2000 และถ่ายทำในสถานที่ต่าง ๆ ในอินเดีย สหราชอาณาจักร และอียิปต์ ภาพยนตร์เรื่องนี้ได้รับการโปรโมตด้วยสโลแกน "ทั้งหมดเกี่ยวกับความรักต่อบุพการีของคุณ" (It's All About Loving Your Parents) โดดเด่นด้วยสไตล์ภาพที่หรูหรา และผสมผสานคุณค่าของครอบครัวแบบดั้งเดิมเข้ากับเทคนิคการผลิตร่วมสมัย เพลงประกอบแต่งโดย ชาติน–ละลิต, สันเทศ ศานฑิลยะ และ อาเทศ ศรีวาสตวะ โดยมีเนื้อร้องโดย สะมีร์ และ อนิล ปานเฑ และดนตรีประกอบฉากโดย บะบลู จักรวรตรี

ภาพยนตร์เรื่องนี้ออกฉายในโรงภาพยนตร์เมื่อวันที่ 14 ธันวาคม ค.ศ. 2001 ด้วยงบประมาณที่ไม่เคยมีมาก่อนถึง 300-400 ล้านรูปี (6.36-8.48 ล้านดอลลาร์สหรัฐ) ทำให้เป็นภาพยนตร์อินเดียที่ใช้จ่ายแพงที่สุดในขณะนั้น แต่ก็กลายเป็นหนึ่งในภาพยนตร์อินเดียที่ทำรายได้สูงสุดตลอดกาล โดยทำรายได้ทั่วโลกถึง 1.36 พันล้านรูปี (29 ล้านดอลลาร์สหรัฐ) นักวิจารณ์ต่างชื่นชมการแสดง โดยเฉพาะอย่างยิ่งของกาโจล, กรีนา และชยา บัจจัน รวมถึงการออกแบบงานสร้าง ดนตรี การออกแบบเครื่องแต่งกาย และความซาบซึ้งทางอารมณ์ แม้ว่าบางบทวิจารณ์จะติเรื่องความยาวของภาพยนตร์และโทนเรื่องที่ดูเกินจริงไปบ้างก็ตาม ในงานประกาศรางวัลฟิล์มแฟร์ครั้งที่ 47 ภาพยนตร์เรื่องนี้ได้รับรางวัลถึง 5 รางวัล รวมถึงรางวัลนักแสดงนำหญิงยอดเยี่ยมและนักแสดงสมทบหญิงยอดเยี่ยม และได้รับรางวัลอีกหลายรางวัลจากสถาบันภาพยนตร์อินเดียนานาชาติ, สกรีน และ ซีไซน์

ภาพยนตร์เรื่องนี้จัดจำหน่ายในกว่า 100 ประเทศ และครองสถิติภาพยนตร์อินเดียที่ทำรายได้สูงสุดในตลาดต่างประเทศ จนกระทั่งภาพยนตร์เรื่อง *กะบี อัลวิดา นา กะห์นา* (Kabhi Alvida Naa Kehna - ฝากรักสุดฟากฟ้า ค.ศ. 2006) ของกรัณออกฉาย

## เนื้อเรื่อง
ยัศ และ นานทินี เป็นสามีภรรยาฐานะร่ำรวยในเดลี พวกเขามีลูกบุญธรรมชื่อ ราหุล ซึ่งพวกเขารับมาเลี้ยงตั้งแต่เกิด และมีลูกแท้ ๆ ชื่อ โรหัน ซึ่งเป็นน้องชายของราหุล วันหนึ่งยัศได้กล่าวหมั้นหมายราหุลกับไนนาซึ่งเป็นลูกสาวของเพื่อนกับราหุลไว้ ขณะที่ราหุลได้ผูกพันกับอัญชลี เพื่อนของลูกสาวสะยีดา และอยู่ในย่านจานทนี โจก อยู่แล้ว ประกอบกับการเสียชีวิตของพ่ออัญชลีทำให้เขาเข้าพิธีแต่งงานกับอัญชลีในทันที การตัดสินใจของราหุลทำให้ยัศไม่พอใจและกล่าวตัดพ่อตัดลูกกับราหุลทำให้ทุกคนในบ้านเสียใจมาก ราหุลจึงออกจากบ้านไป เวลาผ่านไป เมื่อโรหันกลับมาจากอังกฤษ เขาจึงได้รับรู้ความจริงทั้งหมดและตัดสินใจจะนำพี่ชายบุญธรรมกลับมาสู่ครอบครัวอีกสักครั้ง

โรหันทราบว่าราหุลกับภรรยาอยู่ในอังกฤษ ดังนั้นเขาจึงกลับไปอังกฤษอีกครั้ง และได้พบกับปูชาซึ่งเป็นน้องสาวของอัญชลีและเป็นเพื่อนในวัยเด็กของเขาด้วย ในตอนแรกเนื่องจากโรหันผอมไปมาก ราหุลจึงจำไม่ได้และโรหันได้เข้าบ้านในฐานะญาติของเพื่อนปูชา และได้ทราบว่าราหุลอยู่กับอัญชลีพร้อมมีลูกชาย 1 คนและมีสะยีดาเป็นแม่บ้านทำหน้าที่เสมือนมารดาไปด้วย บ้านของราหุลแม้อยู่ในอังกฤษแต่ก็ยังปลูกฝังให้ลูกรักประเทศอินเดีย ภายหลังราหุลพบว่าโรหันคือน้องชายของเขาจึงรู้สึกดีใจมาก แต่ยังลังเลที่จะพบกับยัศ โรหันจึงวางแผนให้พ่อแม่ของเขาบินมาอังกฤษและท้ายที่สุดราหุลก็พบกับนานทินีอีกครั้ง 

โรหันพยายามโน้มน้ามให้ทั้งบิดาและพี่ชายบุญธรรมพบหน้าอีกครั้งแต่ล้มเหลว แต่การเสียชีวิตของคุณย่าลัจโจ ซึ่งตั้งความหวังสุดท้ายไว้ว่าขอให้ราหุลกลับมา ได้ทำให้ราหุลยอมกลับมาในพิธีศพของเธอ ภายหลังยัศกับราหุลจึงได้ปรับความเข้าใจกันอีกครั้งว่าความสัมพันธ์ระหว่างพ่อ-ลูกไม่มีวันตัดขาด และเขาไม่มีวันเกลียดลูกชายของตัวเองได้ ทั้งยัศ ราหุล และโรหันได้กอดกัน ต่อมาจึงได้จัดงานแต่งงานรอบที่ 2 ให้กับราหุลและอัญชลี พร้อมกับจัดงานแต่งให้กับโรหันและปูชาด้วย

## นักแสดง

## หมายเหตุ

## อ้างอิง

## บรรณานุกรม

* .
* .
* .
* .
* .
* .
* .
* 
* .

## อ่านเพิ่มเติม
* 

## แหล่งข้อมูลอื่น

* 
* 
* 
* 
* 
* ''ฟ้ามิอาจกั้นรัก'' ที่ Rediff
* ''ฟ้ามิอาจกั้นรัก'' ที่ ยัศ ราช ฟิล์มส์
* 
* 
 

หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
หมวดหมู่:ภาพยนตร์ครอบครัว
หมวดหมู่:ภาพยนตร์ที่ถ่ายทำในสหราชอาณาจักร
หมวดหมู่:ภาพยนตร์ที่ถ่ายทำในประเทศอียิปต์
หมวดหมู่:ภาพยนตร์อินเดียที่ออกฉายในปี พ.ศ. 2544
หมวดหมู่:ภาพยนตร์ที่กำกับโดย กรัณ โชหัร